Галоўны ўваход у замак быў вырашаны ў выглядзе двухпавярховае брамы й разьмяшчаўся ў паўднёвай курціне. З паўночнага боку, скіраванага ў бок ракі, месьцілася меншая брама. Каля галоўнай брамы першапачаткова меўся падземны ход, зроблены з цэглы. Першапачаткова ён быў прыстасаваны, верагодна, для патаемных вылазак. Значнай дамінантай замка была ўваходная вежа кальвінскі збору, які стаіць амаль пасярод прастакутніка замка. Вежа, як і сам храм, мела абарончыя функцыі: на шасьці паверхах вежы й па пэрымэтры храма меліся баявыя байніцы.